stanford-oval/wikipedia huggingface dataset:
Sverre Ingolf Haugli

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Norja
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Pronssia | Oslo 1952 | 5 000 metriä |  |
| Yleisluistelun EM-kilpailut  | Yleisluistelun EM-kilpailut  | Yleisluistelun EM-kilpailut  |  |
|  Pronssia | Helsinki 1950 | yhteispisteet |  |
Sverre Ingolf Haugli (23. huhtikuuta 1925 Rødøy – 18. lokakuuta 1986 Oslo) oli norjalainen pikaluistelija 1950-luvun alussa.
Hauglin parhaat urheiluvuodet olivat 1950–1952. Hän saavutti EM-pronssia keväällä 1950 Helsingissä. Seuraavana vuonna hän oli neljäs MM-kisoissa Davosissa. Vuoden 1952 talviolympialaisissa Oslossa Haugli saavutti pronssia 5 000 metrillä. Seuraavissa vuoden 1956 olympialaisissa Cortina d'Ampezzossa hän oli neljäs 10 000 metrillä. Samana vuonna hän luisteli viimeiset MM-kisansa Oslossa sijoittuen yhdeksänneksi. Aktiiviura kesti kauteen 1959, jolloin hän osallistui viimeisen kerran Euroopan mestaruuskisoihin.
Haugli päätti uransa, kun hän aloitti autokauppatoimintansa myymällä Saab-autoja kotiseudullaan Hønefossissa.
Sverre Ingolf Hauglin lapsenlapset Maren ja Sverre Haugli olivat kansainvälisen tason luistelijoita 2000-luvun alkupuolella.
Sverre Helgesen

Sverre Helgesen vuonna 1924.
Sverre Helgesen (26. toukokuuta 1903 Bodø – 4. marraskuuta 1981 Oslo) oli norjalainen yleisurheilija ja urheilutoimittaja.
Helgesen voitti Norjan mestaruuden korkeushypyssä vuonna 1926 sekä vauhdittomassa korkeushypyssä neljästi 1924–1927. Vuonna 1925 hän teki korkeushypyn Norjan ennätyksen 191 cm. Vuonna 1924 Sverresen sijoittui Pariisin olympialaisten korkeushypyssä kahdeksanneksi. Norjan urheiluelämän jakaantuessa Sverresen siirtyi työläisurheiluliitto Arbeidernes idrettsforbundin jäseneksi ja voitti Moskovan spartakiadien korkeushypyn vuonna 1928. Wienin työläisolympialaisissa 1931 Helgesen hävisi korkeushypyn Väinö Lehtiselle uusinnan jälkeen.
Helgesen työskenteli sosialidemokraattisen Arbeiderbladetin urheilutoimittajana vuosina 1928–1973.
Särkänniemen kummituslinna

Kummituslinna Särkänniemessä 1980-luvun puolivälissä.
Kummituslinna oli Särkänniemen huvipuistossa vuosina 1985–1999 toiminut kummitusjuna. Sen suunnitteli taiteilija Ari Backman, joka vastasi myös samalla paikalla sijainneen alkuperäisen Kummitusjunan (avattu 1978) suunnittelusta.
Kuvaus kummituslinnasta

Kummituslinna oli ulkonäöltään huomattavasti synkempi ja groteskimpi kuin alkuperäinen 1970-luvun värikäs ja iloisesti kuvitettu Kummitusjuna. Rakennuksen alkuperäiset mitat olivat 19.5 m x 9.2 m aina vuoteen 1980 asti. Rakennusta laajennettiin seuraavana vuonna, kun siihen rakennettiin takanäyttämö, jolloin rakennuksen leveys kasvoi 2.5 metriä. Jolloin ratakierroksen saatiin paljon enemmän hahmoja nähtäväksi.
Kummituslinnassa oli myöhemmin jäljellä lähinnä vain sen tekniikkaa ja alkuperäisen Kummitusjunan ajoilta peräisin oleva rata, joka on jo kerran uusittu — esimerkiksi kolmella eri värillä (keltainen, punainen, violetti) maalatut vaunut ovat vielä alkuperäisiä. Laitteen vuonna 2000 tehty uudelleensuunnittelu ja -rakennus oli kuitenkin niin perinpohjainen, että Backmanin Kummituslinnan voi sanoa kadonneen lopullisesti. Kummituslinna oli läpi historiansa suosituimpia laitteita koko Särkänniemessä.
Aiheesta muualla

Backmanin Kummituslinna (Arkistoitu – Internet Archive)
Saksan Fed Cup -joukkue

| 0 | 1 | 2 |
| --- | --- | --- |
Saksan Fed Cup -joukkue
Kapteeni: Jens Gerlach
ITF-ranking: 7.
Ensimmäinen vuosi: 1963
Vuodet: 55
Maaottelut (V–T): 149 (94–55)
Vuodet maailmanlohkossa: 39
Mestaruudet: 2
Päivitetty: 26.2.2019
Saksan Fed Cup -joukkue edustaa Saksaa Fed Cupissa. Se toimii Saksan tennisliiton alaisuudessa. Saksa osallistui Fed Cupiin ensimmäisen kerran vuonna 1963, mutta ennen vuotta 1990 maan pelaajat olivat edustaneet Länsi-Saksaa. Kaiken kaikkiaan Saksa on pelannut 149 maaottelua, joista voittanut 94 ja hävinnyt 55. Mestaruuksia sillä on kaksi kappaletta, jotka se on saavuttanut vuosina 1987 ja 1992.
Vuoden 2019 Fed Cupissa pelanneet

Anna-Lena Grönefeld
Andrea Petkovic
Tatjana Maria
Laura Siegemund
Mona Barthel
Ruotsin ralli 2023

|  Ruotsin ralli 2023 |
| --- | --- |
 2. osakilpailu 13 osakilpailusta kaudella 2023. 
Ajankohta:  9.–12. helmikuuta 2023
Sijainti:  Uumaja
Pituus:  18 erikoiskoetta, 301,18 km
Kokonaispituus:  1 194,16 km

Yleiskilpailu
Palkintokoroke
Voittaja:   Ott Tänak  Martin Järveoja  (M-Sport Ford WRT)
Toinen:   Craig Breen  James Fulton  (Hyundai Shell Mobis WRT)
Kolmas:   Thierry Neuville  Martijn Wydaeghe  (Hyundai Shell Mobis WRT)
WRC2
Palkintokoroke
Voittaja:   Oliver Solberg  Elliott Edmondson  (yksityistalli)
Toinen:   Ole Christian Veiby  Torstein Eriksen  (yksityistalli)
Kolmas:   Sami Pajari  Enni Mälkönen  (Toksport WRT)
WRC3
Palkintokoroke
Voittaja:   Roope Korhonen    Anssi Viinikka
Ruotsin ralli 2023 (virallisesti 70. Rally Sweden 2023) oli rallin maailmanmestaruussarjan kilpailu kaudella 2023. Kilpailu järjestettiin 9.–12. helmikuuta 2023 Uumajassa.
Kilpailuun kuului 18 erikoiskoetta, joiden pituus oli 301,18 kilometriä. Siirtymiä oli yhteensä 892,98 kilometriä.
Tapahtumat

Esapekka Lappi, Craig Breen ja Ott Tänak kokivat kilpailussa rengasrikkoja, jotka rengasvalmistaja Pirellin mukaan johtuivat alhaisista rengaspaineista ja olosuhteista, jotka eivät soveltuneet nastarenkaille. Rengasvalmistajan mukaan tallit ajoivat alemmilla rengaspaineilla kuin suositeltiin ja erikoiskokeilla oli tullut näkyviin soraa. Lappi ajautui penkkaan, jossa aikaa meni seitsemän minuuttia sekä mahdollinen palkintopallisijoitus.
Hyundain Cyril Abiteboul pyysi Breeniä kirjautumaan viimeiseen ryhmittäytymiseen minuutin myöhässä, josta tulisi 10 sekunnin aikasakko ja hän vaihtaisi sijoitusta Thierry Neuvillen kanssa, joka saisi kolme pistettä enemmän mestaruustaistelua varten. Viimeisellä erikoiskokeella Breenin ja Neuvillen sijoitukset vaihtuivat sitä tarkoittamatta uudelleen.
WRC2-sarjan kilpailun voitti Oliver Solberg.
WRC3-sarjan kilpailun voitti Roope Korhonen.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 7 |  Pierre-Louis Loubet |  Nicolas Gilsoul |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 37 |  Lorenzo Bertelli |  Simone Scattolin |  Toyota Gazoo Racing WRT | Toyota GR Yaris Rally1 | kuljettaja, kartanlukija |  |  |  |
| 42 |  Craig Breen |  James Fulton |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde:
Erikoiskokeet

Kilpailun aikataulu ja erikoiskokeiden voittajat:
| Päivä | Aika | Nro | Nimi | Pituus | Kuljettaja | Kartanlukija | Auto | Aika | Johtopaikka |
| --- | --- | --- | --- | --- | --- | --- | --- | --- | --- |
| 9. helmikuuta | 9.01 | — | Shakedown Håkmark | 5,45 km |  Kalle Rovanperä |  |  |  | — |
| 9. helmikuuta | 19.05 | SS 1 | Umeå Sprint 1 | 5,16 km |  Kalle Rovanperä |  Jonne Halttunen | Toyota GR Yaris Rally1 | 3:23.3 |  Kalle Rovanperä |
| 10. helmikuuta | 8.30 | SS 2 | Brattby 1 | 10,76 km |  Craig Breen |  James Fulton | Hyundai i20 N Rally1 | 6:24.8 |  Ott Tänak |
| 10. helmikuuta | 9.31 | SS 3 | Sarsjöliden 1 | 14,23 km |  Kalle Rovanperä |  Jonne Halttunen | Toyota GR Yaris Rally1 | 6:28.3 |  Ott Tänak |
| 10. helmikuuta | 11.03 | SS 4 | Botsmark 1 | 25,81 km |  Takamoto Katsuta |  Aaron Johnston | Toyota GR Yaris Rally1 | 12:00.0 |  Ott Tänak |
| 10. helmikuuta | 14.53 | SS 5 | Brattby 2 | 10,76 km |  Craig Breen |  James Fulton | Hyundai i20 N Rally1 | 6:25.1 |  Craig Breen |
| 10. helmikuuta | 15.54 | SS 6 | Sarsjöliden 2 | 14,23 km |  Craig Breen |  James Fulton | Hyundai i20 N Rally1 | 6:35.0 |  Craig Breen |
| 10. helmikuuta | 17.26 | SS 7 | Botsmark 2 | 25,81 km |  Ott Tänak |  Martin Järveoja | Ford Puma Rally1 | 12:02.3 |  Craig Breen |
| 10. helmikuuta | 19.05 | SS 8 | Umeå Sprint 2 | 5,16 km |  Kalle Rovanperä |  Jonne Halttunen | Toyota GR Yaris Rally1 | 3:28.1 |  Craig Breen |
| 11. helmikuuta | 8.05 | SS 9 | Norrby 1 | 12,54 km |  Thierry Neuville |  Martijn Wydaeghe | Hyundai i20 N Rally1 | 5:20.2 |  Craig Breen |
| 11. helmikuuta | 8.56 | SS 10 | Floda 1 | 28,25 km |  Craig Breen |  James Fulton | Hyundai i20 N Rally1 | 12:11.5 |  Craig Breen |
| 11. helmikuuta | 10.41 | SS 11 | Sävar 1 | 17,28 km |  Kalle Rovanperä |  Jonne Halttunen | Toyota GR Yaris Rally1 | 8:07.2 |  Craig Breen |
| 11. helmikuuta | 14.05 | SS 12 | Norrby 2 | 12,54 km |  Kalle Rovanperä |  Jonne Halttunen | Toyota GR Yaris Rally1 | 5:23.6 |  Craig Breen |
| 11. helmikuuta | 14.56 | SS 13 | Floda 2 | 28,25 km |  Thierry Neuville |  Martijn Wydaeghe | Hyundai i20 N Rally1 | 12:10.0 |  Craig Breen |
| 11. helmikuuta | 16.41 | SS 14 | Sävar 2 | 17,28 km |  Thierry Neuville |  Martijn Wydaeghe | Hyundai i20 N Rally1 | 8:21.8 |  Ott Tänak |
| 11. helmikuuta | 18.05 | SS 15 | Umeå 1 | 10,08 km |  Thierry Neuville |  Martijn Wydaeghe | Hyundai i20 N Rally1 | 5:49.2 |  Ott Tänak |
| 12. helmikuuta | 7.05 | SS 16 | Västervik 1 | 26,48 km |  Kalle Rovanperä |  Jonne Halttunen | Toyota GR Yaris Rally1 | 12:41.0 |  Ott Tänak |
| 12. helmikuuta | 10.05 | SS 17 | Västervik 2 | 26,48 km |  Thierry Neuville |  Martijn Wydaeghe | Hyundai i20 N Rally1 | 12:37.0 |  Ott Tänak |
| 12. helmikuuta | 12.18 | SS 18 | Umeå 2 Power Stage | 10,08 km |  Esapekka Lappi |  Janne Ferm | Hyundai i20 N Rally1 | 5:42.0 |  Ott Tänak |
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Ott Tänak |  Martin Järveoja | Ford Puma Rally1 | M-Sport Ford WRT | 2:25:54.5 | 0.0 | WRC |
| 2. |  Craig Breen |  James Fulton | Hyundai i20 N Rally1 | Hyundai Shell Mobis WRT | 2:26:13.2 | +18.7 | WRC |
| 3. |  Thierry Neuville |  Martijn Wydaeghe | Hyundai i20 N Rally1 | Hyundai Shell Mobis WRT | 2:26:14.5 | +20.0 | WRC |
| 4. |  Kalle Rovanperä |  Jonne Halttunen | Toyota GR Yaris Rally1 | Toyota Gazoo Racing WRT | 2:26:19.6 | +25.1 | WRC |
| 5. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT | 2:27:18.5 | +1:24.0 | WRC |
| 6. |  Pierre-Louis Loubet |  Nicolas Gilsoul | Ford Puma Rally1 | M-Sport Ford WRT | 2:31:53.5 | +5:59.0 | WRC |
| 7. |  Esapekka Lappi |  Janne Ferm | Hyundai i20 N Rally1 | Hyundai Shell Mobis WRT | 2:33:36.9 | +7:42.4 | WRC |
| 8. |  Oliver Solberg |  Elliott Edmondson | Škoda Fabia RS Rally2 | Oliver Solberg | 2:33:42.6 | +7:48.1 | WRC2 |
| 9. |  Ole Christian Veiby |  Torstein Eriksen | Volkswagen Polo GTI R5 | Ole Christian Veiby | 2:34:24.9 | +8:30.4 | WRC2 |
| 10. |  Sami Pajari |  Enni Mälkönen | Škoda Fabia RS Rally2 | Toksport WRT | 2:34:57.7 | +9:03.2 | WRC2 |
Lähde:
Tulokset > Power Stage -sijoitukset

| Sija | Kuljettaja | Aika | Luokka | Pisteet |
| --- | --- | --- | --- | --- |
| 1. |  Esapekka Lappi | 5:42.0 | WRC | 5 |
| 2. |  Elfyn Evans | +0.6 | WRC | 4 |
| 3. |  Kalle Rovanperä | +0.6 | WRC | 3 |
| 4. |  Ott Tänak | +0.6 | WRC | 2 |
| 5. |  Craig Breen | +0.8 | WRC | 1 |
Lähde:
Aiheesta muualla

Rally-Maps.com, erikoiskokeet kartalla (englanniksi)
https://yle.fi/a/74-20017136
Osakilpailut MM-rallikaudella 2023
Monte Carlo
Ruotsi
Meksiko
Kroatia
Portugali
Sardinia
Safari
Viro
Suomi
Akropolis
Chile
Keski-Eurooppa
Japani
Rallin maailmanmestaruussarjan Ruotsin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1995  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Taborförlaget

| Taborförlaget |
| --- | --- |
Yritysmuoto:  osakeyhtiö
Perustettu:  1983 1931
Kotipaikka:  Helsinki
Toimiala:  kustantaminen
Tuotteet:  lehdet, kirjat, musiikki
Infobox OKVirheellinen NIMI-arvo: 
Taborförlaget oli Helsingin Filadelfia-seurakunnan ja suomenruotsalaisen helluntailiikkeen kirjakustantamo. Yhtiön perusti vuonna 1931 Helsingin Tabor. Ensimmäinen kustantaja oli Gösta Bergstén. Vuodesta 1933 lähtien kustantamosta tuli Tukholman Filadelfia-kustantamon toimituskumppani Suomessa.
Seurakuntien yhdistyessä yhtiön nimeksi vahvistui Taborförlaget. Yhtiö on julkaissut suomenruotsalaisen helluntailiikkeen kirjoja sekä ruotsalaisten kustantajien kirjoja. 1950-luvulla Taborförlaget julkaisi myös musiikkia ja on myöhemmin julkaissut mm. Edbergin veljesten, Erik Rönnlundin, Marina Sigfridsin ja Janne Nyholmin laulu- ja musiikkitallenteita.
Filadelfian seurakunnan ja Helsingin Tabor-seurakunnan yhdistyessä seurakunta sai nimekseen Filadelfia ja uuden kirjankustantajan nimeksi tuli Tabor. Siitä lähtien Tabor Publishing on palvellut suomalais-ruotsalaista helluntailiikettä ja kauas sen rajojen ulkopuolella. Vuonna 1983 kustantamon omisti Filadelfia-seurakunta. Tuolloin kustantamo yhtiöitettiin ja sen omistajiksi tuli useita helluntaiseurakuntia.
Julkaisut

Lehtonen, Ensio: Kampen i andevärlden.  Taborförlaget, 1937.
Seppo Launis: Kamraterna – Händelser ur Eriks, Evalds och Lisas liv.  Taborförlaget, 1942.
Lindgren, Olga: Handledning för biblisk flanellograf.  Taborförlaget, 1949.
Kunnas, Unto & Bergstén, Gösta: Bombkrevaden.  Taborförlaget, 1962.
White, Paul: Djungeldoktorn far västerut.  Taborförlaget, 1962.
Rosenberg, A. W. & Herberts, Arne: Morgongryning och aftonljus.  Taborförlaget, 1964.
Lundin, Else: Små sångare.  Taborförlaget, 1964.
Mangs, Frank: Andens budskap till församlingarna.  Taborförlaget, 1966.
Bergstén, Gösta: Vår gemensamma tro.  Taborförlaget, 1968.
Herberts, Arne: Ett trons äventyr : Anna Nordkvists livsgärning.  Taborförlaget, 1969.
Holmberg, Helge: Då geväret ropade förgäves.  Taborförlaget, 1969.
Herberts, Arne: Smeden på Karmel.  Taborförlaget, 1972.
Mangs, Frank: Minnen och människor.  Taborförlaget, 1972.
Hosier, Helen Kooiman: Kathryn Kuhlman : hennes liv och verk.  Taborförlaget, 1976.
Enqvist, Lisa: Annas lykta : berättelsen om missionär Anna Wallenius-Yrjöläs strapatsrika liv på missionsfälten i Asien.  Taborförlaget, 1984.
Klemetz, David: Ljus framtid.  Taborförlaget, 1984.
Herberts, Arne: I kärlekens tjänst : Finlands svenska pingstmission under 70 år.  Taborförlaget, 1994.
Enqvist, Lisa: Tårar och leenden : 20 år bland barn i Thailand.  Taborförlaget, 1995.
Herberts, Arne: Ett folk på väg : den finlandssvenska pingströrelsen under 75 år 1920-1995.  Taborförlaget, 1995.
Klimenko, Viktor: Rysk Roulett.  Taborförlaget, 1995.
Paloheimo, Eva: Boken om Nimbus : en sann berättelse för gammal och ung.  Taborförlaget, 1995.
Cederberg, Lars & Herberts, Arne: Sällsam fågel.  Taborförlaget, 1996.
Holmberg, Johnny: Månsken över Mbogwe : Mildred Lindberg minns pionjärtiden i Afrika.  Taborförlaget, 1996.
Herberts, Arne: Färdskrivaren.  Taborförlaget, 2000.
Grönqvist, Daisy: Vålax hedningarna möter Gud.  Taborförlaget, 2000.
Grönqvist, Daisy: Upp ur gropen : berättelsen om Yusufu Luvanga.  Taborförlaget, 2001.
Forsbäck, Andreas: Det genomskinliga livet.  Taborförlaget, 2011.
Kustantajat

Vuosien varrella Taborförlagetin kustantajia ovat olleet mm.:
Gösta Bergstén
Bengt Lagerstam
Freddy Rohde-Nielsen
Michael Söderlund
Bjarne Bergstén
Gabriel Grönroos
Tom Kecklund
Robert Kanto
Subjunktiivi

Subjunktiivi on verbin tapaluokka, jolla ilmaistaan epävarmuutta, toivetta tai muuta vastaavaa. Se esiintyy usein myös toivotuksissa ja kiinteissä fraaseissa. Tarkemmat käyttösäännöt ovat kielikohtaisia. Suomen kielessä subjunktiivia ei ole, mutta romaanisissa kielissä se on yleinen. Lisäksi subjunktiivia käytetään vähäisessä määrin myös englannissa (useammin imperfektissä kuin preesensissä). Subjunktiivissa olevat verbit käännetään suomeen joskus konditionaalilla ja joskus indikatiivilla, huudahduksissa käytettävät subjunktiivin kolmannen persoonan muodot käännetään usein imperatiivilla (esimerkiksi Eläköön!). Myös preesensin partisiippirakenne (Hän sanoo tekevänsä kaikkensa; Toivon sinun paranevan) voi vastata sävyltään subjunktiivia.
Saksan, italian, (klassisen) kreikan ja latinan kielissä samankaltainen kielioppiseikka – verbin tapaluokka – on konjunktiivi (myös subjunktiivi-nimitystä esiintyy näissäkin yhteyksissä). Latinassa konjunktiivilla ilmaistaan tahtomusta tai toivomusta, ja sitä käytetään monesti käskymuodoissa. Lisäksi se on useimmissa sivulauseissa. Saksan kieliopissa konjunktiivin imperfekti ja pluskvamperfekti vastaavat merkitykseltään suomen konditionaalia. Italian kielessä konjunktiivia käytetään ilmaisemaan mielipidettä, mahdollisuutta, epäilyä, ihmetystä, hämmästystä, tyytymättömyyttä, pelkoa, toivoa, halua, tahtoa tai toivomusta. Sillä voidaan jättää myös kuulijalle mahdollisuus olla eri mieltä kuin puhuja on, ja tätä käytetään erittäin paljon esimerkiksi etelä-Italiassa. Konjunktiivi on myös pakollinen tiettyjen alistuskonjunktiivien kanssa (esimerkiksi affinchè, jotta, purchè, kunhan vain) ja tiettyjen pronominien tai adverbien kanssa (esim. qualunque, mikä tahansa), samoin konditionaalin ja futuurin tietyissä lausemuodoissa. Konjunktiivilla on italiassa kaikki neljä verbimuotoa (preesens, imperfekti, perfekti, pluskvamperfekti). Konjunktiivia ei voida kääntää kaikissa tilanteissa konditionaalilla (esim. preesensmuodot, pronomini- ja adverbikäyttöyhteydet). Uralilaisessa kantakielessä oli myös varsinainen konjunktiivi, josta on kehittynyt muun muassa suomen kielen potentiaalitapaluokka.
Esimerkkejä subjunktiivista

(espanja): Deseo que estudies más. Haluan sinun opiskelevan enemmän.
(espanja): Espero que ya hayas mejorado tu conducta. Toivon, että olet jo parantanut käytöstäsi.
(espanja): ¡No te vayas! "Älä mene!"
(portugali): Embora chova, vamos sair. Menemme ulos, vaikka sataakin.
(portugali): Seja como for, ... Oli miten oli, ... (ser-verbi (olla) ensin subjunktiivin preesensissä, sitten subjunktiivin futuurissa)
(portugali): Se tu não trouxesses as cartas, não podíamos jogar. Jos et tuo kortteja, emme voi pelata.
(ranska): Je ne pense pas qu'elle veuille venir avec nous. En usko, että hän haluaisi tulla kanssamme.
(ranska): Quelle chance qu'il fasse du soleil ! Mikä onni, että aurinko paistaa!
(ranska): Qu'il pleuve ou fasse soleil, je vais dehors. Menen ulos, satoi tai paistoi.
(englanti): I suggest that you be home tomorrow. Ehdotan, että olisit kotona huomenna. (subjunktiivin preesens)
(englanti): I wouldn't do that if I were you. Sinuna en tekisi sitä. (subjunktiivin imperfekti)
(englanti): I wish I had a dog. Olisipa minulla koira. (subjunktiivin imperfekti)
Esimerkkejä konjunktiivista
(italia): Temo che sia troppo tardi. Pelkään, että on liian myöhäistä.
(italia): Spero che lo facciate. Toivon, että teette sen.
(italia): Vorrei che Clara arrivasse presto. Haluaisin, että Clara saapuisi pian. (konditionaali->konjunktiivin imperfekti)
(latina): Cur a proeliis absimus? Miksi olisimme poissa taistelusta?
(latina): Accusaris, quod legibus rei publicae non pareas. Sinua syytetään siitä, että et kuulemma noudata valtion lakeja.
(latina): Ossa tua canes devorent! Syökööt koirat suihinsa sinun luusi!
(saksa): Sie sagt, sie sei reich. Hän sanoo olevansa rikas.
(saksa): Wenn ich Zeit gehabt hätte, wäre ich mitgekommen. Jos minulla olisi ollut aikaa, olisin tullut mukaan.
Tamás Faragó

| Mitalit | Mitalit | Mitalit |  |
| --- | --- | --- | --- |
|  Tamás Faragó vuonna 2014. |  Tamás Faragó vuonna 2014. |  Tamás Faragó vuonna 2014. |  |
Maa:   Unkari
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Montreal 1976 | joukkuekilpailu |  |
|  Hopeaa | München 1972 | joukkuekilpailu |  |
|  Pronssia | Moskova 1980 | joukkuekilpailu |  |
Tamás Faragó (s. 5. elokuuta 1952 Budapest) on unkarilainen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa vuoden 1972 kesäolympialaisissa Münchenissä ja pronssia vuoden 1980 kesäolympialaisissa Moskovassa.
Samu Suoraniemi

| Henkilötiedot |
| --- | --- | --- | --- |
Syntymäaika: 3. elokuuta 1994 (ikä 30)
Syntymäpaikka: Lappeenranta, Suomi
Pelipaikka: keskikenttä
Pituus: 178 cm
Seura
Seura: JJK Jyväskylä
Pelinumero: –
Junioriseurat
: LAUTP, Lappeenranta
Seurat
| Vuodet | Seura | O | (M) |
| –2012 | Imatran Palloseura | – | (3) |
| 2012–2014 | JIPPO | 60 | (4) |
| 2015 | Ekenäs IF | 12 | (0) |
| 2016– | JJK Jyväskylä | 22 | (2) |
| Yhteensä | Yhteensä | 94 | (6) |
 Seurajoukkueuran tilastot kattavat vain kansalliset sarjat, päivitetty 22. huhtikuuta 2017.
Samu Suoraniemi (s. 3. elokuuta 1994 Lappeenranta) on suomalainen jalkapalloilija, joka edustaa Veikkausliigassa pelaavaa JJK:ta. Hän on keskikentän pelaaja.
Lappeenrantalaislähtöinen Samu Suoraniemi pelasi Kolmosta Imatran Palloseurassa ennen siirtymistään Joensuun Jippoon keväällä 2012. Uraa Jipossa kesti kolme Ykkös-kautta syksyyn 2014 asti. Sen jälkeen Suoraniemi siirtyi Tammisaareen Ykkösen EIF:iin kaudeksi 2015, josta hän loukkaantumisen seurauksena siirtyi seuraavaksi kaudeksi Ykkösessä pelanneeseen JJK Jyväskylään.,  Kaikkiaan Suoraniemi pelasi viiden Ykkösen kauden aikana Jipossa, EIF:ssä ja JJK:ssa 94 ottelua ja teki kuusi maalia.
Kauden 2016 päätteeksi JJK nousi Veikkausliigaan, jossa Suoraniemi avasi Veikkausliigauransa 8. huhtikuuta 2017 Maarianhaminassa ottelussa IFK Maarianhamina-JJK.
Aiheesta muualla

Suoraniemi soccerpunter-sivustolla (englanniksi)
Samu Suoraniemi elitefootball-sivustolla (englanniksi)
Ruutanan työväentalo

| Ruutanan työväentalo |
| --- | --- |
Sijainti:  Ruutana, Kiuruvesi
Valmistumisvuosi:  1922
Rakennuttaja:  Ruutanan Työväenyhdistys ry
Runkorakenne:  hirsi
Julkisivumateriaali:  lauta
Korkeus:  5 metriä
Kerrosluku:  1
Kerrosala:  200 neliömetriä
Tilavuus:  690 kuutiometriä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ruutanan työväentalo oli Kiuruveden kaupungin Ruutanan kylässä sijainnut työväentalo.